Wit Kersfees in Switserland
Derduisende mense droom net van ‘n Wit Kersfees.
Leef eerder met herinneringe as met drome!
Wit Kersfees in Switserland : 20–30 Desember 2017
Kom maak saam herinneringe.
Alle ontbyte en aandetes is by die toerprys ingesluit. (Behalwe Kersdag aandete wat deur die middagete vervang word.)
Ons vlieg tot in Zurich en reis per trein deur sneeugebiede tot in Interlaken.
Die vier-ster Hotel Krebs is ons basis vir die volgende 7 dae. (Net een keer se uitpak!!!)
Van daar af besoek ons elke dag sneeu-dorpies per pragtige treine waar jy kan rondloop, kabelkar ry, inkopies doen, gluwein of warm sjokoloade (met of sonder Rum) drink en die wondermooi van alles geniet terwyl die sneeuvlokkies hopelik (soos verlede jaar) om ons val. OF jy kan selfs gaan ski of ry slee as jy wil.
Ons Wit Kersfees in ‘n neutedop:
Ons besoek Grindelwald, die bekende ski-oord in die skadu van die Jungfrau-berg * Oor die Brunig-pas Lusern toe - of ‘n besoek aan die pragtige Engelberg * Andermatt en Brig * en een van die sektore van die Gletser Express-roete * Montreux se kersmark * via Bern en Spiez en die verkeervrye Zermatt vir nog inkopies * of met die rattandtrein tot by Gornergrat – 3020 meter hoog en met ‘n ongelooflike uitsig oor die Matterhorn-berg. (Dit is in hierdie restaurant-omgewing waar een van James Bond se 007-flieks geskiet is) * Kersfeesmiddag-ete word juis hier by die 007-restaurant geniet. * Switserland se hoogste berg die Monte Rosa * Kersdag besoek ons onder meer Lauterbrunnen waar ons per kabelkar na Grütschalp en met die rattandtrein na Mürren reis
En wanneer ons op 29 Desember weer voet aan wal sit in Suid-Afrika, is dit met ‘n sak vol herinneringe, wat ons sal gebruik as brandhout vir ons oudag…
Marius du Plooy, Toerleier * Toerleier van Europese toere en Franse kanaalbootvaarte * Twee jaar in Europa gebly as SABC-korrespondent * SABC-toerleier van drie Atties jeugtoere * Besoeke aan en ervaring van 12 lande.
20 –29 Desember 2018
Prys: R38 480 per persoon wat deel
Enkelpersoon in eie kamer: R42 940
Die meeste dae is daar oorgenoeg eie tyd, vrye tyd en inkopies doen. Kersdag se kabelkar is egter deel van die toerprys. Op verskeie plekke het jy die opsie om rond te loop en als te ervaar of om op eie koste van die kabelkar gebruik te maak om nog meer te beleef. Alle ontbyte en aandetes is by die prys ingesluit.
20 Don Vertrek uit SA na Zurich
21 Vry Aankoms en vertrek per trein na Interlaken Hotel Krebs
22 Sat Trein na Grinderwald, ski-oord in skadu van Jungfrau en bewonder die omgewing en al die Kersversierings
23 Son Trein oor Brunig pas na Lusern v ir Kersinkopies
ALT Na Engelberg met kabelkar – Eie keuse
24 Ma Via Brig en die Gletser Expressroete na die gewilde ski- oord, Andermatt
25 Dins Kersdag na Lauterbrunnen. Kabelkar na Grustschalp en rattandtrein na Murren. Kabelkar na Schilthorn bergspits… (piz Gloria)
26 Woens Zermatt met opsionele rattandtrein na Gornergrat, met ongelooflike uitsig op Matterhorn en Monte Rosa - hoogste berg in Switzerland
27 Don Via die Zweisimmen Express-roete na Montreux.
Via Bern en Spiez terug
28 Vry Trein na Zurich en vertrek die aand na SA
29 Sat Aankoms in SA